เคทีเอ็ม

เคทีเอ็ม (Kronreif & Trunkenpolz Mattighofen) เป็นบริษัทจากประเทศออสเตรียที่ผลิตรถจักรยานยนต์ รถสปอร์ต และจักรยาน ปัจจุบันเป็นเจ้าของโดย PIERER Mobility AG และ บาจาจ
ประวัติ.
ยุค Early KTM.
ค.ศ.1934 / พ.ศ.2477.
วิศวกรชาวออสเตรีย ชื่อ Johann (Hans) Trunkenpolz ได้ก่อตั้งร้านซ่อมรถขนาดเล็กในเมือง Mattighofen ประเทศออสเตรีย
ค.ศ.1937 / พ.ศ.2480.
Hans Trunkenpolz ได้เริ่มขายรถจักรยานยนต์ยี่ห้อ DKW และรถยนต์ยี่ห้อ Opel ร้านของเขารู้จักกันในชื่อ Kraftfahrzeug Trunkenpolz Mattighofen แต่เขาไม่ได้จดทะเบียนเครื่องหมายการค้าไว้
ระหว่างช่วงสงครามโลกครั้งที่ 2 ภรรยาของเขาได้ดูแลกิจการโดยประกอบธุรกิจซ่อมแซมเครื่องยนต์ดีเซล
หลังจบสงครามโลกครั้งที่ 2 Hans Trunkenpolz ได้คิดแผนที่จะทำรถจักรยานยนต์ในยี่ห้อตัวเอง
ค.ศ.1951 / พ.ศ.2494.
รถจักรยานยนต์ต้นแบบคันแรกชื่อ R100 ได้ถูกสร้างขึ้นโดย Hans Trunkenpolz โดยส่วนใหญ่เขาจะผลิตในร้านของเขาเอง ยกเว้นเครื่องยนต์ Rotax ซึ่งผลิตโดย Fichtel & Sachs
ยุค KTM ช่วงแรก.
ค.ศ.1953 / พ.ศ.2496.
สายการผลิตของรุ่น R100 ได้เริ่มต้นขึ้น โดยมีพนักงานในสายการผลิตเพียง 20 คนเท่านั้น โดยมีอัตราการผลิตเพียงแค่ 3 คันต่อวัน
นักธุรกิจ Ernst Kronreif ได้มาทำธุรกิจร่วมกับ Hans Trunkenpolz ซึ่งเปลี่ยนชื่อบริษัทและจดทะเบียนการค้าเป็น Kronreif & Trunkenpolz Mattighofen (KTM)
ค.ศ.1954 / พ.ศ.2497.
รุ่น R125 Tourist ได้เปิดตัวเป็นครั้งแรก และ เคทีเอ็ม ส่งเข้าการแข่งขันในรายการ Austrian 125cc national championship
ค.ศ.1955 / พ.ศ.2498.
ยี่ห้อ Mirabell ได้ก่อตั้งขึ้น โดยเน้นขายรถสกูตเตอร์เป็นหลัก
ค.ศ.1956 / พ.ศ.2499.
เคที่เอ็ม ได้ส่งลงรายการแข่งขันอย่าง International Six Days Trials โดยนักแข่ง Egon Dornauer ได้รับเหรียญทองในรายการนี้
ค.ศ.1957 / พ.ศ.2500.
เคทีเอ็ม ได้สร้างรถจักรยานยนต์สปอร์ตครั้งแรกอย่างรุ่น Trophy 125cc และรถจักรยานยนต์ขนาดเล็กอย่างรุ่น Mecky
ค.ศ.1960 / พ.ศ.2503.
รถจักรยานยนต์ขนาดเล็กรุ่น Pony I ได้เปิดตัวเป็นครั้งแรก
นักธุรกิจ Ernst Kronreif ได้เสียชีวิตลงจากโรคหัวใจเฉียบพลัน
ค.ศ.1962 / พ.ศ.2505.
รถจักรยานยนต์ขนาดเล็กรุ่น Pony II ได้เปิดตัวเป็นครั้งแรก
ผู้ก่อตั้ง Hans Trunkenpolz ได้เสียชีวิตลงจากโรคหัวใจเฉียบพลัน ส่งผลให้ลูกชายของเขาอย่าง Erich Trunkenpolz เข้ามารับช่วงต่อธุรกิจจากบิดา
ค.ศ.1963 / พ.ศ.2506.
รถจักรยานยนต์ขนาดเล็กรุ่น Comet ได้เปิดตัวเป็นครั้งแรก
ค.ศ.1971 / พ.ศ.2514.
หลังจากก่อตั้งบริษัทมานานกว่า 40 ปี เคทีเอ็มได้เปิดสายการผลิตไปทั้งหมด 42 รุ่นแล้ว และมีพนักงานรวมทั้งหมด 400 คน ซึ่งทำให้เคทีเอ็มสามารถผลิตรถจักรยานยนต์สำหรับการแข่งขันได้ ในระหว่างนั้นได้ผลิตเครื่องยนต์และแผ่นกรองอากาศรถยนต์ เพื่อส่งออกไปขายยังผู้ผลิตฝั่งยุโรป
ค.ศ.1978 / พ.ศ.2521.
KTM North America Inc. ได้ก่อตั้งในเมือง Lorain รัฐ Ohio
ค.ศ.1980 / พ.ศ.2523.
บริษัทได้เปลี่ยนชื่อเป็น KTM Motor-Fahrzeugbau KG
ค.ศ.1981 / พ.ศ.2524.
เคทีเอ็มมีพนักงานทั้งหมด 700 คน และมีรายได้ประมาณ 54.5 ล้านยูโร ซึ่งถือหุ้นบริษัทอยู่ถึง 76%
ค.ศ.1988 / พ.ศ.2531.
ธุรกิจขายรถสกูตเตอร์และรถจักรยานยนต์ขนาดเล็กไม่ค่อยสุ้ดีนัก จึงทำให้ยุติการตลาดส่วนนี้ไป
ค.ศ.1989 / พ.ศ.2532.
Erich Trunkenpolz ได้เสียชีวิตลง ทำให้บริษัทถูกเทคโอเวอร์ไป 51% ถือครองโดย Austrian investment trust GIT Trust Holding โดยนักการเมืองชื่อ Josef Taus แต่ไม่นานนักก็ทำให้เป็นหนี้มหาศาลจากการที่ขาดทุนยับ ส่งผลให้บริษัทเคทีเอ็มถูกทางธนาคารยึดไป
ยุค KTM ช่วงหลัง.
ค.ศ.1991 / พ.ศ.2534.
บริษัทเคทีเอ็มได้แยกออกเป็น 4 บริษัทย่อย ได้แก่ KTM Sportmotorcycle GmbH (รถจักรยานยนต์), KTM Fahrrad GmbH (จักรยาน), KTM Kühler GmbH (แผ่นกรองอากาศรถยนต์) และ KTM Werkzeugbau GmbH (เครื่องมือ)
ค.ศ.1992 / พ.ศ.2535.
Stefan Pierer (เจ้าของ Cross Holding) ได้ซื้อบริษัท KTM Sportmotorcycle GmbH (รถจักรยานยนต์) และในเวลาต่อมาได้ซื้อบริษัท KTM Werkzeugbau GmbH (เครื่องมือ) โดยได้เพิ่มแผนก R&D ขึ้นเพื่อเจาะจงเป็นผู้สนับสนุนและการแข่งขันภายใต้ชื่อบริษัท
ค.ศ.1994 / พ.ศ.2537.
รถจักรยานยนต์สปอร์ตรุ่น Duke ได้เปิดตัวเป็นครั้งแรก
ค.ศ.1995 / พ.ศ.2538.
บริษัทเคทีเอ็มได้ซื้อบริษัท Husaberg AB และควบคุมกิจการบริษัทย่อยอย่าง White Power Suspension (WP)
ค.ศ.1997 / พ.ศ.2540.
รถจักรยานยนต์สปอร์ตรุ่น Supermoto และ Adventure ได้เปิดตัวเป็นครั้งแรก
ค.ศ.2007 / พ.ศ.2550.
บริษัทบาจาจ ได้ซื้อหุ้นของบริษัทเคทีเอ็มไปถึง 14.5% และได้เปิดตัวรถสปอร์ตชื่อ X-Bow "(อ่านว่า ครอสโบว์)" เป็นครั้งแรก
ค.ศ.2013 / พ.ศ.2556.
บริษัทเคทีเอ็มได้ซื้อบริษัทฮุสวาน่าจากบีเอ็มดับเบิลยู และเคทีเอ็มได้รวมบริษัท Husaberg AB เข้ากับบริษัทฮุสวาน่า หลังจากที่ฮุสวาน่าถูกขายโดยบริษัทคาจิว่า ในปี ค.ศ.1990 / พ.ศ.2533
ค.ศ.2021 / พ.ศ.2564.
บริษัทบาจาจ ได้ซื้อหุ้นของบริษัทเคทีเอ็มไปถึง 46.5% และอีก 49% ให้บริษัท PIERER Mobility AG
รหัสโมเดลรุ่นต่างๆ.
รถจักรยานยนต์.
รถวิบาก.
Motocross ได้แก่ SX (50/50 mini/65/85/105/125/150/250), SX-F (250/350/450)
Cross-country ได้แก่ XC-F (250/350/450), Enduro R (690)
Enduro ได้แก่ XC (250/300), XC-W (150/200/250/300), EXC (250/300)
Free Ride ได้แก่ E-SX (50), E-XC (50), Freeride (250R/350)
รถสตรีทไบค์.
Supermoto ได้แก่ SMC (625/640/660/690), SMC R (690), SM/SMR (950), SM R/SM T (990)
Adventure tourer ได้แก่ Adventure (250/390/620/625/640/950/990/1090/1190), Adventure R (1090), Super Adventure R/S/T (1290), Enduro (690/690R), Super-Enduro R (950)
Sport tourer ได้แก่ Superduke (1290GT)
Naked bikes ได้แก่ Duke (125/200/250/390/640/690/790), Duke R (690/890), Superduke (990R/1290R/1290GT)
Supersport ได้แก่ RC (125/200/250/390/390R)
Superbike ได้แก่ RC8/RC8R (1190)
ประเภทอื่นๆ ได้แก่ Freeride (125) , E-SM (125) , ATV (450 SX/450 SC/505 SX/525 XC)
รถยนต์.
รถสปอร์ตสำหรับแข่งขัน ได้แก่ X-Bow (GT4/GT2/GT-X)
รถสปอร์ตสำหรับใช้งานทั่วไป ได้แก่ X-Bow (R/RR/GT/GT-XR)